През 154 пр.н.е. Нуманция става обект на експанзия на римляните, които се стремят да подчинят на своята власт все още незавоюваните области на Пиренейския полуостров. В Нумантинската война, продължила около 20 години, ареваките и съюзните им племена в началото нанесли на римляните тежки поражения и ги принудили да снемат обсадата на града. През 134 пр.н.е. срещу нумантийците е изпратена армия, оглавявана от Сципион Емилиан Африкански (приемен внук на известния пълководец), наброяваща, според Апиан, около 20 000 римски войници и до 40 000 войска на съюзниците има (основно нумидийски, водени от царя си Югурта). Силите на нумантийците са оценени на 4000 войници.